title: 2012/612/EU: Sklep Evropskega parlamenta z dne 10. maja 2012 o razrešnici glede izvrševanja proračuna Skupnega podjetja za izvajanje skupne tehnološke pobude za inovativna zdravila za proračunsko leto 2010#Resolucija Evropskega parlamenta z dne 10. maja 2012 s pripombami, ki so del sklepa o razrešnici glede izvrševanja proračuna Skupnega podjetja za izvajanje skupne tehnološke pobude za inovativna zdravila za proračunsko leto 2010

text:
               17.10.2012

               SL

               Uradni list Evropske unije

               L 286/334

         SKLEP EVROPSKEGA PARLAMENTA
   z dne 10. maja 2012
   o razrešnici glede izvrševanja proračuna Skupnega podjetja za izvajanje skupne tehnološke pobude za inovativna zdravila za proračunsko leto 2010
   (2012/612/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Skupnega podjetja za izvajanje skupne tehnološke pobude za inovativna zdravila za proračunsko leto 2010,

               —

               ob upoštevanju poročila Računskega sodišča o letnih računovodskih izkazih Skupnega podjetja za izvajanje skupne tehnološke pobude za inovativna zdravila za proračunsko leto 2010, skupaj z odgovori skupnega podjetja (1),

               —

               ob upoštevanju priporočila Sveta z dne 21. februarja 2012 (06086/2012 – C7-0050/2012),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe Sveta (ES) št. 73/2008 z dne 20. decembra 2007 o ustanovitvi Skupnega podjetja za izvajanje skupne tehnološke pobude za inovativna zdravila (3), zlasti člena 11(4) Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (4), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor (A7-0108/2012),

               1.

               podeli razrešnico izvršnemu direktorju Skupnega podjetja za izvajanje skupne tehnološke pobude za inovativna zdravila glede izvrševanja proračuna skupnega podjetja za proračunsko leto 2010;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Skupnega podjetja za izvajanje skupne tehnološke pobude za inovativna zdravila, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 368, 16.12.2011, str. 17.

      (2)  UL L 248, 16.9.2002, str. 1.

      (3)  UL L 30, 4.2.2008, str. 38.

      (4)  UL L 357, 31.12.2002, str. 72.

      RESOLUCIJA EVROPSKEGA PARLAMENTA
      z dne 10. maja 2012
      s pripombami, ki so del sklepa o razrešnici glede izvrševanja proračuna Skupnega podjetja za izvajanje skupne tehnološke pobude za inovativna zdravila za proračunsko leto 2010
      EVROPSKI PARLAMENT,

                  —

                  ob upoštevanju končnih letnih računovodskih izkazov Skupnega podjetja za izvajanje skupne tehnološke pobude za inovativna zdravila za proračunsko leto 2010,

                  —

                  ob upoštevanju poročila Računskega sodišča o letnih računovodskih izkazih Skupnega podjetja za izvajanje skupne tehnološke pobude za inovativna zdravila za proračunsko leto 2010, skupaj z odgovori skupnega podjetja (1),

                  —

                  ob upoštevanju priporočila Sveta z dne 21. februarja 2012 (06086/2012 – C7-0050/2012),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

                  —

                  ob upoštevanju Uredbe Sveta (ES) št. 73/2008 z dne 20. decembra 2007 o ustanovitvi Skupnega podjetja za izvajanje skupne tehnološke pobude za inovativna zdravila (3), zlasti člena 11(4) Uredbe,

                  —

                  ob upoštevanju finančnih pravil Skupnega podjetja za izvajanje skupne tehnološke pobude za inovativna zdravila, ki jih je upravni odbor podjetja s sklepom sprejel 2. februarja 2009,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (4), zlasti člena 94 Uredbe,

                  —

                  ob upoštevanju člena 77 in Priloge VI Poslovnika,

                  —

                  ob upoštevanju poročila Odbora za proračunski nadzor (A7-0108/2012),

                  A.

                  ker je bilo Skupno podjetje za izvajanje skupne tehnološke pobude za inovativna zdravila (skupno podjetje) ustanovljeno decembra 2007 za obdobje desetih let, da bi zelo izboljšalo uspešnost in učinkovitost razvoja zdravil, kot dolgoročni cilj pa naj bi farmacevtski sektor proizvedel več učinkovitejših in varnejših inovativnih zdravil;

                  B.

                  ker je skupno podjetje začelo samostojno delovati 16. novembra 2009;

                  C.

                  ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov skupnega podjetja za proračunsko leto 2010 ter o zakonitosti in pravilnosti z njimi povezanih transakcij;

                  D.

                  ker je najvišji prispevek Unije k skupnemu podjetju za obdobje desetih let 1 000 000 000 EUR, izplača pa se iz proračuna sedmega okvirnega programa za raziskave;

                  E.

                  ker je proračun skupnega podjetja za proračunsko leto 2010 znašal 107 150 584 EUR;

         Upravljanje proračuna in finančno poslovodenje

                  1.

                  z zaskrbljenostjo ugotavlja, da je upravni odbor proračun skupnega podjetja za leto 2010 in načrt za njegovo izvrševanje sprejel šele 16. marca 2010, zato je moralo skupno podjetje skoraj celotno prvo četrtletje uporabljati pravilo začasnih dvanajstin, da je lahko izvajalo plačila;

                  2.

                  je zaskrbljen, ker se člani skupnega podjetja niso mogli pravočasno dogovoriti in opredeliti znanstvenih prednostnih nalog, ki naj bi bile vključene v letni načrt izvrševanja, kar je povzročilo odlog javnih razpisov za leto 2010 do 22. oktobra 2010;

                  3.

                  je seznanjen, da je končni proračun skupnega podjetja za leto 2010 vključeval odobritve za prevzem obveznosti v višini 107 150 584 EUR in odobritve za plačila v višini 29 009 840 EUR; ugotavlja, da sta bili stopnji uporabe za obveznosti in plačila zelo nizki, in sicer 6 % in 35 %;

                  4.

                  je zaskrbljen zaradi nizke stopnje izvrševanja proračuna in zlasti s tem povezanih dejavnosti skupnega podjetja; poudarja, da je stanje denarnih sredstev konec leta znašalo 70 731 612,03 EUR, kar je 65 % vseh sredstev za plačila, ki so bila na voljo v letu 2010;

                  5.

                  ugotavlja, da je skupno podjetje pojasnilo, da sta nizka stopnja uporabe obveznosti in plačil ter visoka raven denarnih sredstev posledica:

                              —

                              zamud pri opredelitvi znanstvenih prednostnih nalog in vsebine javnih razpisov skupnega podjetja, zaradi česar je prišlo do zamud pri objavi javnih razpisov ter povezanih postopkih ocenjevanja in izbora,

                              —

                              predplačil za uspešne projekte sodelovanja v okviru razpisa št. 3, ki so bila opravljena v letu 2011 namesto v letu 2010, kot je bilo prvotno predvideno v proračunu, in sicer zaradi zamud v izbranem konzorciju, kar je vplivalo na podpis pogodb o subvencijah,

                        kljub temu poziva skupno podjetje in njegove člane, naj ustrezno ukrepajo, da bi pravočasno opredelili znanstvene prednostne naloge in vsebino javnih razpisov ter omogočili uravnoteženost proračuna v prihodnjih proračunskih letih;

         Ocena prispevkov v naravi

                  6.

                  ponovno poudarja, da je bilo skupno podjetje ustanovljeno decembra 2007, vendar je začelo samostojno delovati 16. novembra 2009; izraža hude pomisleke, ker upravni odbor še ni potrdil metodologije za ocenjevanje prispevkov v naravi, ki jo je treba opredeliti v internih pravilih in postopkih skupnega podjetja v skladu z njegovimi finančnimi pravili, zato člani skupnega podjetja iz Evropske federacije farmacevtske industrije in združenj (EFPIA) niso mogli poročati o stroških, ki so nastali v prvem obdobju poročanja, kot je določeno v pogodbah o subvencijah;

                  7.

                  iz odgovora skupnega podjetja ugotavlja, da še vedno poteka posvetovanje o metodologiji, ki bo uporabljena za ocenjevanje prispevkov v naravi podjetij, ki so člani združenja EFPIA, za projekte skupnega podjetja, in da bodo po tem, ko bo upravni odbor odobril popravljeni model pogodbe o subvencijah, predložena individualna poročila o prispevkih v naravi; poziva skupno podjetje in njegov upravni odbor, naj organ za podelitev razrešnice sproti obveščata o tej zadevi;

         Postopki javnih naročil

                  8.

                  na podlagi letnega poročila o dejavnostih skupnega podjetja ugotavlja, da je v letu 2010 sprejelo lastne smernice za postopke javnih naročil z nizko vrednostjo, ki naj bi olajšale zagotavljanje skladnosti s splošnim vodnikom za javna naročila Komisije in ki vsebujejo prage za javna naročila, opredeljene v finančnih pravilih Komisije za javna naročila;

                  9.

                  poleg tega ugotavlja, da je skupno podjetje v letu 2010 izvedlo dva postopka javnega naročanja z visoko vrednostjo, namreč za informacijsko infrastrukturo in naknadne revizije, zaradi česar sta bili okvirni pogodbi objavljeni v uradnem listu; poudarja, da sta bila ta dva postopka izvedena v sodelovanju z drugimi skupnimi podjetji; meni, da je pobuda skupnih podjetij za skupne postopke javnih naročil zanimiva; je prepričan, da bo skupnim podjetjem omogočila ekonomijo obsega in prihranke davkoplačevalskega denarja; zato spodbuja skupna podjetja, naj skupne postopke javnih naročil uporabljajo čim pogosteje;

                  10.

                  je seznanjen, da je skupno podjetje izvedlo postopke javnih naročil z nizko vrednostjo za svoje spletno mesto, za organizacijo komunikacijskih dogodkov med letom in za nakup pohištva za nove pisarne;

                  11.

                  ugotavlja, da je skupno podjetje v skladu s svojimi pravnimi obveznostmi na spletnem mestu objavilo seznam oddanih naročil; ugotavlja, da so na tem seznamu naročila, oddana od ustanovitve skupnega podjetja do 31. oktobra 2010; poziva skupno podjetje, naj ta seznam redno posodablja;

         Razpis za zbiranje predlogov in pogajanje o projektih

                  12.

                  opominja, da je skupno podjetje objavilo tretji razpis za zbiranje predlogov, ki se je začel 22. oktobra 2010;

                  13.

                  je seznanjen, da je skupno podjetje v letu 2010 dokončalo pogajanja za drugi razpis za zbiranje predlogov ter začelo od upravičencev, ki so sodelovali pri projektih, financiranih po prvem razpisu za zbiranje predlogov, prejemati zahtevke za povračilo stroškov in jih plačevati;

                  14.

                  na podlagi letnega poročila o dejavnostih skupnega podjetja ugotavlja, da so pri drugem razpisu za zbiranje predlogov neodvisni strokovnjaki sodelovali v izbirnih komisijah, ne pa tudi pri končni oceni, in da niso imeli glasovalnih pravic, izvršni urad skupnega podjetja pa jih je poleg tega povabil k sodelovanju v dvostopenjskem postopku ocenjevanja; poziva skupno podjetje, naj organ za podelitev razrešnice obvesti o mehanizmih preverjanja, ki jih izvaja, da bi zagotovil popolno neodvisnost strokovnjakov in opazovalcev, ter naj zmanjša tveganje navzkrižja interesov med ocenjevanjem ponudnikov;

                  15.

                  je razbral iz letnega poročila o dejavnostih, da so neodvisni opazovalci odgovorni za pripravo poročila za vsako fazo postopka ocenjevanja; prav tako ugotavlja, da je bil akcijski načrt na podlagi poročila neodvisnih opazovalcev v drugi fazi ocenjevanja objavljen septembra 2010 in da je izvršni urad skupnega podjetja te ukrepe upošteval pri tretjem razpisu; poziva skupno podjetje, naj organ za podelitev razrešnice obvešča o stanju izvajanja za vse ukrepe v akcijskem načrtu;

                  16.

                  je seznanjen z informacijami skupnega podjetja, da je sprejelo izvedbene ukrepe za operativne postopke, da bi preprečilo navzkrižje interesov; zlasti ugotavlja, da morajo posamezniki, ki sodelujejo v dejavnostih skupnega podjetja, spoštovati uveljavljena in predpisana pravila; poziva skupno podjetje, naj oblikuje akcijski načrt s konkretnimi ukrepi in roki, da bi preprečilo navzkrižje interesov in povečalo preglednost, ter ga posreduje organu za podelitev razrešnice;

         Sistemi notranje kontrole

                  17.

                  poziva skupno podjetje, naj dokonča sistem notranje kontrole in finančnih informacij; še posebej ga poziva, naj vzpostavi in dokumentira pomembne elemente sistema notranje kontrole, na primer računovodske postopke in kontrole v zvezi z zaključkom poslovnih knjig ter priznanjem in merjenjem odhodkov za poslovanje;

                  18.

                  poleg tega skupno podjetje in zlasti njegovega računovodjo poziva, naj pravočasno formalizirata in potrdita povezane poslovne procese, kot zahtevajo finančna pravila; je seznanjen z odgovorom skupnega podjetja, da je bilo potrjevanje povezanih poslovnih procesov, ki so podlaga računovodskega sistema, opravljeno junija 2011; poziva skupno podjetje, naj organu za podelitev razrešnice pojasni, zakaj je prišlo do zamude;

                  19.

                  je seznanjen z ugotovitvijo Računskega sodišča, da ima skupno podjetje primerno raven upravljanja in prakse IT za svojo velikost in naloge; vendar poudarja, da je prišlo do zaostankov pri formalizaciji politik in postopkov pri strateškem ciklu načrtovanja in spremljanja IT ter obvladovanju tveganja, načrtu neprekinjenega poslovanja in načrtu za obnovitev v primeru težav na tem področju; poziva skupno podjetje, naj oblikuje akcijski načrt s konkretnimi ukrepi in roki, da bi pospešilo formalizacijo politik in postopkov na omenjenih področjih, in naj organ za podelitev razrešnice obvešča o doseženem napredku;

                  20.

                  poudarja, da je upravni odbor s sklepom z dne 14. decembra 2010 sprejel strategijo naknadnih revizij za skupno podjetje; poziva skupno podjetje, naj začne to strategijo nemudoma uresničevati z izvajanjem preverjanja na kraju samem in finančnih revizij udeležencev raziskovalnih dejavnosti, ki jih financira, in naj organu za podelitev razrešnice predloži letno poročilo, ki ga bo pripravil izvršni direktor in ki bo vsebovalo ugotovitve teh revizij, priporočila in naložene finančne popravke;

         Notranja revizija

                  21.

                  ugotavlja, da finančna pravila skupnega podjetja še niso bila spremenjena tako, da bi vključevala določbo o pristojnostih notranjega revizorja Komisije glede celotnega splošnega proračuna;

                  22.

                  vendar ugotavlja, da sta Komisija in skupno podjetje sprejela ukrepe, da bi jasno opredelila operativno vlogo službe Komisije za notranjo revizijo in službe za notranjo revizijo skupnega podjetja;

                  23.

                  je seznanjen s pripombami skupnega podjetja, da bo potreba po jasnejši opredelitvi vloge službe Komisije za notranjo revizijo v finančnih predpisih skupnega podjetja ocenjena po zaključku tekoče revizije okvirne finančne uredbe;

                  24.

                  na podlagi letnega poročila o dejavnostih skupnega podjetja za leto 2010 ugotavlja, da je to novembra 2010 ustanovilo lasten oddelek za notranjo revizijo;

                  25.

                  na podlagi odgovora skupnega podjetja Računskemu sodišču ugotavlja, da je bila vloga oddelka za notranjo revizijo skupnega podjetja in službe Komisije za notranjo revizijo pojasnjena in formalizirana z odobritvijo revizijskih listin teh služb marca 2011; je prav tako seznanjen, da je za obdobje 2012–2014 v pripravi usklajeni strateški načrt revidiranja, da se zagotovi optimiziran vpliv načrtovanih revizij in da se čim bolj omeji podvajanje revizijskega dela med omenjenima službama; zato poziva skupno podjetje, naj organ za podelitev razrešnice obvešča o stanju priprav in izvajanja strateškega revizijskega načrta za obdobje 2012–2014;

         Uspešnost

                  26.

                  ugotavlja, da je Komisija naročila vmesno revizijo v skladu s členom 11(2) ustanovitvene Uredbe (ES) št. 73/2008 skupnega podjetja, ki je bila osredotočena na kakovost, uspešnost, učinkovitost in prispevek skupnega podjetja k doseganju opredeljenih ciljev;

                  27.

                  ugotavlja, da so bile pri vmesni oceni odkrite naslednje pomanjkljivosti:

                              —

                              strukture notranjega vodenja še ne delujejo optimalno,

                              —

                              ni proaktivnih dejavnosti komuniciranja,

                              —

                              posvetovalni potencial nekaterih interesnih skupin še ni v celoti izkoriščen,

                              —

                              skupno podjetje ni opredelilo bistvenih kazalnikov uspešnosti in jih ne uporablja, zaradi česar obstaja tveganje, da bodo rezultati celotne pobude razdrobljeni;

                        ugotavlja, da je bila decembra 2010 opravljena vmesna ocena in da je bilo pri tem oblikovanih sedem priporočil; je seznanjen z dejstvom, da je skupno podjetje zavezano upoštevanju in spremljanju ugotovitev iz vmesne ocene;

                  28.

                  zato od skupnega podjetja zahteva, da organ za podelitev razrešnice obvesti o sprejetih ukrepih in o okvirnem roku za njihovo izvedbo, naj upošteva priporočila iz vmesne ocene in redno poroča o doseženem napredku;

         Ni sporazuma z državo gostiteljico

                  29.

                  poudarja, da bi moralo skupno podjetje z Belgijo hitro skleniti sporazum z državo gostiteljico glede pisarn, privilegijev, imunitet in druge podpore, ki jo mora Belgija zagotoviti skupnemu podjetju v skladu z ustanovitveno Uredbo (ES) št. 73/2008;

         Horizontalne pripombe o skupnih podjetjih

                  30.

                  poudarja, da je Komisija doslej ustanovila sedem skupnih podjetij v skladu s členom 187 Pogodbe o delovanju Evropske unije; ugotavlja, da šest skupnih podjetij (IMI, ARTEMIS, ENIAC, CLEAN SKY, FCH in ITER-F4E) deluje na področju raziskav v sklopu GD Komisije RTD in INFSO, eno podjetje pa je pristojno za razvoj novega sistema upravljanja zračnega prometa (SESAR) na področju prometa, ki ga nadzoruje GD MOVE;

                  31.

                  ugotavlja, da skupna okvirna sredstva, ki naj bi bila potrebna za skupna podjetja za obdobje njihovega obstoja, znašajo 21 793 000 000 EUR;

                  32.

                  ugotavlja, da celoten prispevek Unije, ki naj bi bil potreben za skupna podjetja za obdobje njihovega obstoja, znaša 11 489 000 000 EUR;

                  33.

                  ugotavlja, da je v proračunskem letu 2010 celotni prispevek Unije v proračun skupnih podjetij znašal 505 000 000 EUR;

                  34.

                  poziva Komisijo, naj organu za podelitev razrešnice letno posreduje povzete informacije o celotnem letnem financiranju iz splošnega proračuna Unije za vsako skupno podjetje, da bi zagotovila preglednost in jasnost uporabe sredstev Unije in obnovila zaupanje evropskih davkoplačevalcev;

                  35.

                  pozdravlja pobudo skupnega podjetja ARTEMIS, da v svoje letno poročilo o dejavnostih vključi informacije o spremljanju in pregledovanju tekočih projektov; meni, da bi to morala storiti tudi druga skupna podjetja;

                  36.

                  opominja, da so skupna podjetja javno-zasebna partnerstva in da se zaradi tega prepletajo javni in zasebni interesi; glede na okoliščine meni, da se možnosti navzkrižja interesov ne sme prezreti, temveč jo je treba ustrezno obravnavati; zato poziva skupna podjetja, naj organ za podelitev razrešnice obvestijo o mehanizmih preverjanja, ki obstajajo v njihovih strukturah, da bi omogočili pravilno upravljanje in preprečevanje navzkrižja interesov;

                  37.

                  ugotavlja, da so razen opazne izjeme skupnega podjetja za ITER in razvoj fuzijske energije skupna podjetja razmeroma majhne strukture, ki so tudi geografsko omejene; zato meni, da bi morale združiti svoje vire, kjer je to mogoče;

                  38.

                  poziva Računsko sodišče, naj v poročilih o letnih računovodskih izkazih za proračunsko leto 2011 organu za podelitev razrešnice zagotovi informacije o tem, kako skupna podjetja upoštevajo njegove pripombe;

                  39.

                  poziva Računsko sodišče, naj v razumnem roku posreduje posebno poročilo Parlamentu o dodani vrednosti ustanovitve skupnih podjetij za učinkovito izvajanje raziskovalnih, tehnoloških, razvojnih in demonstracijskih programov Unije; poleg tega poziva, da naj to poročilo vsebuje tudi oceno učinkovitosti ustanovitve skupnih podjetij.

         (1)  UL C 368, 16.12.2011, str. 17.

         (2)  UL L 248, 16.9.2002, str. 1.

         (3)  UL L 30, 4.2.2008, str. 38.

         (4)  UL L 357, 31.12.2002, str. 72.


title: 2011/94/EU: Sklep Sveta z dne 25. maja 2010 o podpisu Sporazuma med Evropsko unijo in Združenimi mehiškimi državami o nekaterih vidikih zračnih prevozov#Sporazum med Evropsko unijo in Združenimi mehiškimi državami o nekaterih vidikih zračnih prevozov

text:
               12.2.2011

               SL

               Uradni list Evropske unije

               L 38/33

         SKLEP SVETA
   z dne 25. maja 2010
   o podpisu Sporazuma med Evropsko unijo in Združenimi mehiškimi državami o nekaterih vidikih zračnih prevozov
   (2011/94/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 100(2) v povezavi s členom 218(5) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Svet je s Sklepom z dne 5. junija 2003 pooblastil Komisijo, da začne pogajanja s tretjimi državami o nadomestitvi nekaterih določb v obstoječih dvostranskih sporazumih s sporazumom na ravni Unije.

               (2)

               Komisija je v imenu Unije s pogajanji dosegla Sporazum z Združenimi mehiškimi državami o nekaterih vidikih zračnih prevozov (v nadaljnjem besedilu: Sporazum) v skladu z mehanizmi in smernicami iz Priloge k Sklepu Sveta z dne 5. junija 2003.

               (3)

               Sporazum, ki ga je s pogajanji dosegla Komisija, bi bilo treba podpisati s pridržkom njegove poznejše sklenitve –

         SPREJEL NASLEDNJI SKLEP:
   Člen 1
   Podpis Sporazuma med Evropsko unijo in Združenimi mehiškimi državami o nekaterih vidikih zračnih prevozov se odobri v imenu Unije, s pridržkom sklenitve navedenega sporazuma.
   Besedilo Sporazuma je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije s pridržkom njegove sklenitve.
   Člen 3
   Ta sklep začne veljati na datum sprejetja.
   Člen 4
   Ta sklep se objavi v Uradnem listu Evropske unije.

      V Bruslju, 25. maja 2010

            Za Svet

            Predsednik

         M. SEBASTIÁN

      SPORAZUM
      med Evropsko unijo in Združenimi mehiškimi državami o nekaterih vidikih zračnih prevozov
      EVROPSKA UNIJA,
      na eni strani, in
      ZDRUŽENE MEHIŠKE DRŽAVE,
      na drugi strani,
      (v nadaljevanju: pogodbenici), v skladu s svojimi pristojnostmi;
      STA SE – OB UPOŠTEVANJU določb dvostranskih sporazumov o zračnih prevozih med različnimi državami članicami Evropske unije in Združenimi mehiškimi državami;
      OB UGOTOVITVI, da so države članice Evropske unije dne 5. junija 2003 Evropsko komisijo pooblastile, da spremeni nekatere določbe njihovih dvostranskih sporazumov o zračnih prevozih s sporazumom med Evropsko unijo in tretjimi državami;
      OB UGOTOVITVI, da ima Evropska unija izključno pristojnost v zvezi z več vidiki, ki so lahko vključeni v dvostranske sporazume o zračnih prevozih, ki jih države članice Evropske unije sklenejo ali so jih sklenile s tretjimi državami;
      OB PRIZNAVANJU pomembnosti posodobitve odnosov med državami članicami Evropske unije in Združenimi mehiškimi državami na področju zračnih prevozov, da se zagotovita trdna pravna podlaga za zračne prevoze med Evropsko unijo in Združenimi mehiškimi državami ter njihova kontinuiteta;
      OB POUDARJANJU svoje zavezanosti spodbujanju svobodne konkurence na področju zračnih prevozov in preprečevanju sporazumov med letalskimi družbami, katerih namen je ovirati, omejevati ali izkrivljati konkurenco;
      OB UGOTOVITVI, da Evropska unija nima namena vplivati na ravnovesje med letalskimi prevozniki Evropske unije in letalskimi prevozniki Združenih mehiških držav ali spremeniti določbe obstoječih dvostranskih sporazumov o zračnih prevozih v zvezi s prometnimi pravicami –
      DOGOVORILI O NASLEDNJEM:
      Člen 1
      Splošne določbe
      1.   Sklicevanja na državljane države članice Evropske unije, ki je pogodbenica katerega koli dvostranskega sporazuma iz Priloge I, se razumejo kot sklicevanja na državljane države članice Evropske unije.
      2.   Sklicevanja na letalske prevoznike iz države članice Evropske unije, ki je pogodbenica dvostranskih sporazumov iz Priloge I, se razumejo kot sklicevanja na letalske prevoznike, ki jih določi navedena država članica Evropske unije.
      3.   Ta sporazum spreminja nekatere določbe obstoječih dvostranskih sporazumov o zračnih prevozih iz Priloge I brez poseganja v obstoječe prometne pravice.
      Člen 2
      Določitev s strani države članice Evropske unije
      1.   Določbe odstavkov 2 in 3 tega člena nadomestijo ustrezne določbe členov, naštetih v točkah (a) in (b) Priloge II, v zvezi z določitvijo letalskega prevoznika s strani države članice Evropske unije ter pooblastili in dovoljenji, ki jih priznajo Združene mehiške države, oziroma zavrnitvi, preklicu, začasnem odvzemu ali omejitvi pooblastil ali dovoljenj letalskega prevoznika.
      2.   Po določitvi s strani države članice Evropske unije Združene mehiške države takoj priznajo ustrezna pooblastila in dovoljenja, pod pogojem, da:

                  (a)

                  ima letalski prevoznik v skladu s Pogodbo o Evropski uniji in Pogodbo o delovanju Evropske unije sedež na ozemlju države članice Evropske unije, ki ga določi, in da ima veljavno operativno licenco v skladu s pravom Evropske unije, in

                  (b)

                  država članica Evropske unije, ki je pristojna za izdajo spričevala letalskega prevoznika, izvaja in vzdržuje učinkovit predpisani nadzor nad letalskim prevoznikom, v določitvi pa je jasno opredeljen ustrezni letalski organ, ter

                  (c)

                  je letalski prevoznik neposredno v lasti ali je njegov večinski lastnik država članica ali državljani države članice ali druge države iz Priloge III ali državljani teh drugih držav, in da imajo te države ali ti državljani učinkovit nadzor.

            3.   Združene mehiške države lahko zavrnejo, prekličejo, začasno odvzamejo ali omejijo pooblastila ali dovoljenja, dodeljena letalskemu prevozniku, ki ga določi država članica Evropske unije, kadar ni izpolnjen eden od pogojev iz odstavka 2.
      Združene mehiške države pri uveljavljanju pravic v skladu s tem odstavkom ne diskriminirajo med letalskimi prevozniki Evropske unije na podlagi državne pripadnosti.
      Člen 3
      Varnost
      1.   Določbe iz odstavka 2 tega člena dopolnjujejo člene iz točke (c) Priloge II.
      2.   Kadar država članica Evropske unije določi letalskega prevoznika, katerega predpisani nadzor izvaja in vzdržuje država članica, se pravice Združenih mehiških držav v skladu z varnostnimi predpisi iz sporazuma med državo članico Evropske unije, ki je določila letalskega prevoznika, in Združenimi mehiškimi državami uporabljajo na enak način za to drugo državo članico Evropske unije pri sprejemanju, izvajanju ali vzdrževanju varnostnih standardov in za dovoljenja za opravljanje prometa navedenega letalskega prevoznika.
      Člen 4
      Skladnost s pravili o konkurenci
      1.   Z nobenim od dvostranskih sporazumov med Združenimi mehiškimi državami članicami in državami članicami Evropske unije se ne sme:

                  (a)

                  spodbujati sprejemanja sporazumov med podjetji, sklepov podjetniških združenj ali usklajenih ravnanj, ki preprečujejo, izkrivljajo ali omejujejo konkurenco;

                  (b)

                  krepiti učinkov takega sporazuma, sklepa ali usklajenega ravnanja; ali

                  (c)

                  na zasebne gospodarske operaterje prenesti odgovornost za sprejemanje ukrepov, ki preprečujejo, izkrivljajo ali omejujejo konkurenco.

            2.   Določbe iz dvostranskih sporazumov iz Priloge I, ki niso skladne z odstavkom 1, se ne uporabljajo.
      Člen 5
      Priloge k Sporazumu
      Priloge k temu sporazumu so njegov sestavni del.
      Člen 6
      Revizija in spremembe
      Pogodbenici lahko ta sporazum kadar koli sporazumno pisno revidirata ali spremenita. Te spremembe začnejo veljati v skladu s postopkom iz člena 9(1) tega sporazuma.
      Člen 7
      Začetek veljavnosti
      1.   Ta sporazum začne veljati trideset (30) dni po datumu zadnje note, s katero se pogodbenici po diplomatski poti pisno obvestita, da sta zaključili ustrezne notranje postopke, potrebne za začetek veljavnosti Sporazuma.
      2.   Ta sporazum se uporablja za dvostranske sporazume iz točke (b) Priloge I, ko ti začnejo veljati.
      3.   V primeru razlik med določbami tega sporazuma in dvostranskih sporazumov iz Priloge I, prevlada ta sporazum.
      Člen 8
      Prenehanje veljavnosti
      1.   V primeru prenehanja veljavnosti katerega koli izmed dvostranskih sporazumov iz Priloge I, istočasno prenehajo veljati vse določbe tega sporazuma, ki so povezane z zadevnim sporazumom.
      2.   V primeru prenehanja veljavnosti vseh dvostranskih sporazumov iz Priloge I, ob prenehanju veljavnosti zadnjega od teh sporazumov preneha veljati tudi ta sporazum.

         V POTRDITEV NAVEDENEGA so podpisani pooblaščenci, ki so bili v ta namen ustrezno pooblaščeni, podpisali ta sporazum.
         V Bruslju, dne petnajstega decembra leta dva tisoč deset, sestavljeno v dveh izvodih v angleškem, bolgarskem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem in švedskem jeziku, pri čemer so besedila v vseh jezikih verodostojna. V primeru razlikovanj prevlada španska jezikovna različica.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            За Съединените мексикански щати
            Por los Estados Unidos Mexicanos
            Za Spojené státy mexické
            For De Forenede Mexicanske Stater
            Für die Vereinigten Mexikanischen Staaten
            Mehhiko Ühendriikide nimel
            Για τις Ηνωμένες Πολιτείες του Μεξικού
            For the United Mexican States
            Pour les Etats-Unis mexicains
            Per gli Stati Uniti messicani
            Meksikas Savienoto Valstu vārdā –
            Meksikos Jungtinių Valstijų vardu
            A Mexikói Egyesült Államok részéről
            Għall-Istati Uniti Messikani
            Voor de Verenigde Mexicaanse Staten
            W imieniu Meksykańskich Stanów Zjednoczonych
            Pelos Estados Unidos Mexicanos
            Pentru Statele Unite Mexicane
            Za Spojené štáty mexické
            Za Združene države mehike
            Meksikon yhdysvaltojen puolesta
            För Mexikos förenta stater

         PRILOGA I

            SEZNAM DVOSTRANSKIH SPORAZUMOV IZ ČLENA 1 TEGA SPORAZUMA

                     (a)

                     Sporazumi o zračnih prevozih med Združenimi mehiškimi državami in državami članicami Evropske unije, ki so sklenjeni in/ali podpisani na datum podpisa tega sporazuma:

                                 —

                                 Sporazum med vlado Združenih mehiških držav in zvezno vlado Avstrije o zračnem prevozu, podpisan na Dunaju, Avstrija, dne 27. marca 1995, v nadaljevanju „Sporazum med Mehiko in Avstrijo“,

                                 —

                                 Sporazum med vlado Združenih mehiških držav in vlado Kraljevine Belgije o zračnem prevozu, podpisan v Mexico Cityju, dne 26. aprila 1999, v nadaljevanju „Sporazum med Mehiko in Belgijo“,

                                 —

                                 Sporazum med vlado Združenih mehiških držav in vlado Češke in slovaške federativne republike o zračnem prevozu, podpisan v Mexico Cityju, dne 14. avgusta 1990, v nadaljevanju „Sporazum med Mehiko in Češko“,

                                 —

                                 Sporazum med vlado Združenih mehiških držav in vlado Francoske republike o zračnem prevozu, podpisan v Parizu, Francija, dne 18. maja 1993, spremenjen s Sporazumom o spremembi in dopolnitvi Sporazuma med vlado Združenih mehiških držav in vlado Francoske republike o zračnem prevozu, sklenjenim z izmenjavo not, datiranih v Parizu in Mexico Cityju s 13. januarjem in 4. februarjem 2004, v nadaljevanju „Sporazum med Mehiko in Francijo“,

                                 —

                                 Sporazum med Združenimi mehiškimi državami in Zvezno republiko Nemčijo o zračnem prevozu, podpisan v Mexico Cityju, dne 8. marca 1967, v nadaljevanju „Sporazum med Mehiko in Nemčijo“,

                                 —

                                 Sporazum med vlado Združenih mehiških držav in Italijansko republiko o zračnem prevozu, podpisan v Mexico Cityju, dne 23. decembra 1965, spremenjen s Sporazumom o spremembi in dopolnitvi Sporazuma med vlado Združenih mehiških držav in Italijansko republiko o zračnem prevozu z dne 23. decembra 1965, sklenjenim z izmenjavo not, datiranih v Rimu, Italija, z 2. avgustom in 7. decembrom 2004, v nadaljevanju „Sporazum med Mehiko in Italijo“,

                                 —

                                 Sporazum med vlado Združenih mehiških držav in vlado Velikega vojvodstva Luksemburg o zračnem prevozu, podpisan v Mexico Cityju, dne 19. marca 1996, v nadaljevanju „Sporazum med Mehiko in Luksemburgom“,

                                 —

                                 Sporazum med vlado Združenih mehiških držav in vlado Kraljevine Nizozemske o zračnem prevozu, podpisan v Mexico Cityju, dne 6. decembra 1971, spremenjen s Sporazumom o spremembi Sporazuma med vlado Združenih mehiških držav in vlado Kraljevine Nizozemske o zračnem prevozu z dne 6. decembra 1971, sklenjenim z izmenjavo not, datiranih s 24. avgustom 1992 v Mexico Cityju, v nadaljevanju „Sporazum med Mehiko in Nizozemsko“,

                                 —

                                 Sporazum med vlado Združenih mehiških držav in vlado Republike Poljske o zračnem prevozu, podpisan v Mexico Cityju, dne 11. oktobra 1990, v nadaljevanju „Sporazum med Mehiko in Poljsko“,

                                 —

                                 Sporazum med vlado Združenih mehiških držav in vlado Portugalske o civilnem zračnem prevozu, podpisan v Lizboni, Portugalska, dne 22. oktobra 1948, v nadaljevanju „Sporazum med Mehiko in Portugalsko“,

                                 —

                                 Sporazum med vlado Združenih mehiških držav in vlado Kraljevine Španije o zračnem prevozu, podpisan v Mexico Cityju, dne 21. novembra 1978, v nadaljevanju „Sporazum med Mehiko in Španijo“,

                                 —

                                 Sporazum med vlado Združenih mehiških držav in vlado Združenega kraljestva Velike Britanije in Severne Irske o zračnih prevozih, podpisan v Mexico Cityju, dne 18. novembra 1988, v nadaljevanju „Sporazum med Mehiko in Združenim kraljestvom“.

                     (b)

                     Sporazum o zračnih prevozih med Združenimi mehiškimi državami in državami članicami Evropske unije, ki na dan podpisa tega sporazuma še ni začel veljati:

                                 —

                                 Sporazum med Združenimi mehiškimi državami in Kraljevino Španijo o zračnem prevozu, podpisan v Madridu, Španija, dne 8. aprila 2003.

         PRILOGA II

            SEZNAM ČLENOV V SPORAZUMIH IZ PRILOGE I IN NA KATERE SE SKLICUJETA ČLENA 2 IN 3 TEGA SPORAZUMA

                     (a)

                     Določitev s strani države članice:

                                 —

                                 člen 3 Sporazuma med Mehiko in Avstrijo,

                                 —

                                 člen 3 Sporazuma med Mehiko in Belgijo,

                                 —

                                 člen 3 Sporazuma med Mehiko in Češko,

                                 —

                                 člen 3 Sporazuma med Mehiko in Francijo,

                                 —

                                 člen 3 Sporazuma med Mehiko in Nemčijo,

                                 —

                                 člen 3 Sporazuma med Mehiko in Italijo,

                                 —

                                 člen 3 Sporazuma med Mehiko in Luksemburgom,

                                 —

                                 člen 3 Sporazuma med Mehiko in Nizozemsko,

                                 —

                                 člen 3 Sporazuma med Mehiko in Poljsko,

                                 —

                                 člen 2 Sporazuma med Mehiko in Portugalsko,

                                 —

                                 člen 3 Sporazuma med Mehiko in Španijo,

                                 —

                                 člen 4 Sporazuma med Mehiko in Združenim kraljestvom.

                     (b)

                     Zavrnitev, preklic, začasni odvzem ali omejitev pooblastil ali dovoljenj:

                                 —

                                 člen 4 Sporazuma med Mehiko in Avstrijo,

                                 —

                                 člen 5 Sporazuma med Mehiko in Belgijo,

                                 —

                                 člen 4 Sporazuma med Mehiko in Češko,

                                 —

                                 člen 4 Sporazuma med Mehiko in Francijo,

                                 —

                                 člen 4, prvi stavek Sporazuma med Mehiko in Nemčijo,

                                 —

                                 člen 4 Sporazuma med Mehiko in Italijo,

                                 —

                                 člen 4 Sporazuma med Mehiko in Luksemburgom,

                                 —

                                 člen 4 Sporazuma med Mehiko in Nizozemsko,

                                 —

                                 člen 4 Sporazuma med Mehiko in Poljsko,

                                 —

                                 člen VII Sporazuma med Mehiko in Portugalsko,

                                 —

                                 člen 4 Sporazuma med Mehiko in Španijo,

                                 —

                                 člen 5 Sporazuma med Mehiko in Združenim kraljestvom.

                     (c)

                     Varnost:

                                 —

                                 člen 6 Sporazuma med Mehiko in Avstrijo,

                                 —

                                 člen 7 Sporazuma med Mehiko in Belgijo,

                                 —

                                 člen 6 Sporazuma med Mehiko in Češko,

                                 —

                                 člen 6a Sporazuma med Mehiko in Francijo,

                                 —

                                 člen 6a Sporazuma med Mehiko in Italijo,

                                 —

                                 člen 6 Sporazuma med Mehiko in Luksemburgom,

                                 —

                                 člen 6 Sporazuma med Mehiko in Nizozemsko,

                                 —

                                 člen V Sporazuma med Mehiko in Portugalsko,

                                 —

                                 člen 8 Sporazuma med Mehiko in Združenim kraljestvom.

         PRILOGA III

            SEZNAM DRUGIH DRŽAV IZ ČLENA 2 TEGA SPORAZUMA

                     (a)

                     Republika Islandija (v skladu s Sporazumom o Evropskem gospodarskem prostoru).

                     (b)

                     Kneževina Lihtenštajn (v skladu s Sporazumom o Evropskem gospodarskem prostoru).

                     (c)

                     Kraljevina Norveška (v skladu s Sporazumom o Evropskem gospodarskem prostoru).

                     (d)

                     Švicarska konfederacija (v skladu s Sporazumom med Evropsko skupnostjo in Švicarsko konfederacijo o zračnem prometu).


title: 2011/618/EU: Sklep Evropskega parlamenta z dne 10. maja 2011 o razrešnici glede izvrševanja proračuna Evropske policijske akademije za proračunsko leto 2009#Resolucija Evropskega parlamenta z dne 10. maja 2011 s pripombami, ki so del sklepa o razrešnici glede izvrševanja proračuna Evropske policijske akademije za proračunsko leto 2009

text:
               27.9.2011

               SL

               Uradni list Evropske unije

               L 250/260

         SKLEP EVROPSKEGA PARLAMENTA
   z dne 10. maja 2011
   o razrešnici glede izvrševanja proračuna Evropske policijske akademije za proračunsko leto 2009
   (2011/618/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Evropske policijske akademije za proračunsko leto 2009,

               —

               ob upoštevanju poročila Računskega sodišča o letnih računovodskih izkazih Evropske policijske akademije za proračunsko leto 2009, skupaj z odgovori Akademije (1),

               —

               ob upoštevanju priporočila Sveta z dne 15. februarja 2011 (05892/2011 – C7-0052/2011),

               —

               ob upoštevanju člena 276 Pogodbe ES in člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti njenega člena 185,

               —

               ob upoštevanju Sklepa Sveta 2005/681/PNZ z dne 20. septembra 2005 o ustanovitvi Evropske policijske akademije (CEPOL) (3), zlasti člena 16 tega sklepa,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), zlasti njenega člena 94,

               —

               ob upoštevanju člena 77 in priloge VI poslovnika,

               —

               ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A7-0150/2011),

               1.

               odloži sprejetje odločitve o podelitvi razrešnice direktorju Evropske policijske akademije glede izvrševanja proračuna akademije za proračunsko leto 2009;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je sestavni del sklepa, posreduje direktorju Evropske policijske akademije, Svetu, Komisiji in Računskemu sodišču ter poskrbi, da se objavita v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 338, 14.12.2010, str. 137.

      (2)  UL L 248, 16.9.2002, str. 1.

      (3)  UL L 256, 1.10.2005, str. 63.

      (4)  UL L 357, 31.12.2002, str. 72.

      RESOLUCIJA EVROPSKEGA PARLAMENTA
      z dne 10. maja 2011
      s pripombami, ki so del sklepa o razrešnici glede izvrševanja proračuna Evropske policijske akademije za proračunsko leto 2009
      EVROPSKI PARLAMENT,

                  —

                  ob upoštevanju končnih letnih računovodskih izkazov Evropske policijske akademije za proračunsko leto 2009,

                  —

                  ob upoštevanju poročila Računskega sodišča o letnih računovodskih izkazih Evropske policijske akademije za proračunsko leto 2009, skupaj z odgovori Akademije (1),

                  —

                  ob upoštevanju priporočila Sveta z dne 15. februarja 2011 (05892/2011 – C7-0052/2011),

                  —

                  ob upoštevanju člena 276 Pogodbe ES in člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti njenega člena 185,

                  —

                  ob upoštevanju Sklepa Sveta 2005/681/PNZ z dne 20. septembra 2005 o ustanovitvi Evropske policijske akademije (CEPOL) (3), zlasti člena 16 tega sklepa,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), zlasti njenega člena 94,

                  —

                  ob upoštevanju poročila Evropske policijske akademije z dne 12. julija 2010 o povračilu zasebnih izdatkov (10/0257/KA),

                  —

                  ob upoštevanju letnega poročila o dejavnostih generalnega direktorata za pravičnost, svobodo in varnost za leto 2009,

                  —

                  ob upoštevanju člena 77 in priloge VI poslovnika,

                  —

                  ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A7-0150/2011),

                  A.

                  ker je bila akademija ustanovljena leta 2001 in je bila s 1. januarjem 2006 spremenjena v organ Skupnosti v smislu člena 185 finančne uredbe in zanjo veljajo določbe okvirne finančne uredbe za agencije,

                  B.

                  ker je Računsko sodišče v svojem poročilu o letnih računovodskih izkazih akademije za proračunski leti 2006 in 2007 izdalo mnenje s pridržkom glede zakonitosti in pravilnosti z njimi povezanih transakcij, saj postopki javnih naročil niso bili v skladu z določbami finančne uredbe,

                  C.

                  ker je Računsko sodišče v svojem poročilu o letnih računovodskih izkazih akademije za proračunsko leto 2008 dodalo poudarek k svojemu mnenju glede zanesljivosti računovodskih izkazov brez pridržkov in mnenje s pridržkom glede zakonitosti in pravilnosti z njimi povezanih transakcij, ne da bi ga izrecno opredelilo,

                  D.

                  ker je Parlament s sklepom z dne 7. oktobra 2010 (5) direktorju akademije zavrnil podelitev razrešnice glede izvrševanja proračuna akademije za proračunsko leto 2008,

                  E.

                  ker je Računsko sodišče v svojem poročilu o letnih računovodskih izkazih akademije za proračunsko leto 2009 ponovno izdalo mnenje s pridržkom glede zakonitosti in pravilnosti z njimi povezanih transakcij,

                  F.

                  ker je proračun akademije za leto 2009 znašal 8 800 000 EUR, v primerjavi z 8 700 000 EUR v letu 2008,

         Pomanjkljivosti v postopkih javnih naročil

                  1.

                  je zaskrbljen, ker akademija vztrajno krši finančno uredbo v zvezi s pravili za javna naročila; zlasti ugotavlja, da obsežen del proračuna akademije vsebuje naslednje nepravilnosti:

                              —

                              pomanjkanje pogodbe ali razpisnega postopka,

                              —

                              pogoji za naročilo niso opredeljeni,

                              —

                              ni zahtevkov ali prejemkov finančnih ponudb,

                              —

                              finančna ocena ni bila opravljena;

                  2.

                  obžaluje dejstvo, da v nekaterih primerih ni bila izvedena nobena preiskava, kot na primer pri neprimerno izvedenih postopkih javnih naročil, pri katerih so bile pogodbe o zaposlitvi nezakonite;

                  3.

                  priznava, da je bil 8. junija 2010 s sklepom direktorja št. 002/2010 na akademiji končno imenovan uradnik za javna naročila, sprejet pa je bil tudi priročnik za javna naročila, kateremu so priložene predloge in kontrolni seznami;

                  4.

                  zahteva, da akademija Parlamentu pred 31. oktobrom 2011 posreduje poročilo o uporabi priročnika za javna naročila v obdobju od 1. julija 2010 do 1. julija 2011;

         Neupoštevanje pravil za stroške organizacije tečajev

                  5.

                  je zaskrbljen ker je Računsko sodišče ugotovilo velike pomanjkljivosti pri administrativnih in finančnih pravilih za stroške organizacije tečajev in seminarjev, ki so večinski del odhodkov iz poslovanja akademije; meni, da je nesprejemljivo, da je do največjih nepravilnosti prišlo, ker revizija finančne uredbe akademije nikoli ni začela veljati in so bile zato vse sklenjene pogodbe o zaposlitvi nezakonite; je seznanjen z obvestilom akademije, da so te pogodbe leta 2010 potekle in niso bile obnovljene;

                  6.

                  obžaluje, da revidirana finančna uredba akademije nikoli ni začela veljati, zaradi česar so bile pogodbe o zaposlitvi, sklenjene z nekaterimi svetovalci in strokovnjaki, nezakonite (celoten znesek naj bi znašal 200 000 EUR, vključno s 34 800 EUR za proračunsko leto 2009);

                  7.

                  ugotavlja, da je finančna uredba akademije, ki je bila predložena v oceno Komisiji leta 2009, vsebovala dve določbi, o katerih Komisija ni imela pozitivnega mnenja, češ da nista v skladu z revidirano okvirno finančno uredbo;

                  8.

                  priporoča akademiji, naj zaradi spodbujanja preglednosti omogoči neposreden dostop do svojega podrobnega proračuna, ki mora vsebovati seznam pogodb in sklepov o dodelitvi javnih naročil, tako da ga objavi na svojem spletnem mestu, z izjemo tistih pogodb, za katere bi objava pomenila varnostno tveganje; meni, da to priporočilo ni v nasprotju z načelom varstva osebnih podatkov;

         Prenos proračunskih sredstev

                  9.

                  je zaskrbljen, ker je bilo več kot 3 800 000 EUR sredstev za plačila, kar ustreza 43 % skupnega proračuna, za leto 2009 prenesenih v leto 2010; zaskrbljen je tudi, ker je bilo treba razveljaviti 46 % sredstev, prenesenih iz leta 2008; poudarja, da je takšno stanje pokazatelj resne in ponavljajoče se šibkosti pri načrtovanju in spremljanju izvajanja proračuna ter ni v skladu z načelom enoletnosti;

                  10.

                  čeprav ima akademija novo vodstvo, opaža, da so bile v preteklosti storjene napake, ki še niso bile popravljene; je zaskrbljen zaradi pomanjkljivosti akademije na področju načrtovanja in spremljanja izvrševanja proračuna za leto 2009;

                  11.

                  ugotavlja, da je bilo treba že v proračunskem letu 2008 prenesti 31 % celotnega proračuna akademije in da je bilo treba v letu 2007 prenesti 41,5 % njenega celotnega proračuna, preklicati pa več kot 20 % (500 000 EUR) proračunskih sredstev, prenesenih iz leta 2006;

                  12.

                  vendar pozdravlja dejstvo, da so se na akademiji od marca 2010 uvedli tedenski sestanki uprave, da bi se izboljšala izvajanje in nadzor proračuna; ugotavlja, da se načrtujejo izboljšave, ki bodo vpeljane skupaj z večletnim načrtom dejavnosti akademije; je seznanjen s sprejetimi ukrepi za rešitev te težave v letu 2010; poziva akademijo, naj organu za razrešnico redno poroča o izboljšavah in sprejetih ukrepih;

         Računovodski sistem

                  13.

                  obžaluje, da je Računsko sodišče letos ponovno poročalo o občutnih zamudah in napakah pri pripravi začasnih izkazov za leto 2009; priznava, da je zaostanek pri neobdelanih računih s konca leta 2009 znašal 900 000 EUR; ugotavlja, da so te razmere nastale zaradi nezadovoljive razporeditve finančnih odgovornosti, šibkih postopkov notranjega nadzora in težav pri zaposlovanju ter zadrževanju usposobljenega in izkušenega osebja na finančnem in računovodskem področju; zato poziva agencijo, naj nemudoma izboljša to stanje in organ za razrešnico obvesti o sprejetih ukrepih;

                  14.

                  je zaskrbljen, da je akademija v svojih finančnih izkazih za leto 2009 celoten učinek svojih napak na nakopičene rezerve pred 1. januarjem 2008 ocenila na 929 670,27 EUR (10,56 % njenega celotnega proračuna za 2009), skupne posledice za nakopičene rezerve zaradi napak v letu 2008 pa na 284 718,77 EUR (3,2 % njenega skupnega proračuna za 2009);

         Upravljanje kadrov

                  15.

                  je zaskrbljen, ker je Računsko sodišče poročalo o številnih šibkih točkah pri postopkih izbiranja kadrov, ki so ogrozile preglednost teh postopkov; zlasti poudarja, da dokumentacija o teh postopkih ni bila ustrezna; ocenjuje kot nesprejemljivo, da:

                              —

                              so bila merila, ki so jih kandidati morali izpolniti, določena šele po njihovi oceni in razvrstitvi,

                              —

                              so bila vprašanja za pogovore pogosto pripravljena po pregledu prijav,

                              —

                              je bila dokumentacija za postopke neustrezna;

                  16.

                  prav tako je zaskrbljen zaradi prakse, ki je Kadrovski predpisi za uradnike Evropske unije (6) ne dovoljujejo ali je nezakonita; poudarja zlasti primere, v katerih:

                              —

                              je bilo nemogoče določiti, ali so uspešni kandidati izpolnili zahteve glede potrebnih delovnih izkušenj,

                              —

                              se je komisija odločila samo na podlagi življenjepisov,

                              —

                              uspešni kandidat ni izpolnjeval osnovnih zahtev glede delovnih izkušenj,

                              —

                              je bilo uslužbencu z vodilnimi pristojnostmi dovoljeno, da živi zunaj Združenega kraljestva in dela v njenih prostorih v Bramshillu omejeno število dni letno, akademija pa je pokrivala potne stroške;

                  17.

                  obžaluje, da je pogodba o zaposlitvi, ki je bila napačno izvedena, še vedno veljavna; poziva akademijo, naj to nepravilnost nemudoma odpravi;

                  18.

                  se vseeno sprašuje, kako namerava akademija rešiti nenehne kadrovske težave, zlasti ker zaradi dejstva, da je sedež njenega sekretariata v Bramshillu, veliko težje pritegne in obdrži ustrezno kvalificiran kader;

                  19.

                  vendar priznava, da je bil na akademiji leta 2010 s sklepom direktorja št. 004/2010 sprejet priročnik za rekrutiranje, skladen s kadrovskimi predpisi; zato poziva akademijo, naj organ za razrešnico obvesti, v kolikšni meri se ta sklep izvaja;

         Odobrena sredstva, uporabljena za financiranje zasebnih odhodkov

                  20.

                  ugotavlja, da je po ponavljajočih se zahtevah službe za notranjo revizijo, Računskega sodišča in organa za razrešnico naknadni pregled odobrenih sredstev, uporabljenih za financiranje zasebnih odhodkov, izvedlo zunanje podjetje;

                  21.

                  zlasti je seznanjen z dejstvom, da je bil cilj zunanjega ocenjevanja revizija ukrepov, ki jih je akademija sprejela za reševanje vprašanj, ki jih je postavilo Računsko sodišče med revizijo akademije leta 2007, in priprava poročila, iz katerega bo razvidno, koliko odobrenih sredstev je bilo porabljenih za financiranje zasebnih odhodkov in kolikšni zneski so bili izterjani do takrat; je seznanjen, da je zunanji revizor poročal kot sledi:

                              (v GBP)

                              Proračunska postavka

                              Odobrena sredstva, kot jih je akademija predstavila revizorjem

                              Sredstva, ki jih je akademija izterjala

                              Potni stroški

                              9 508

                              7 421

                              Stroški voznega parka akademije

                              14 783

                              13 916

                              Nakup pohištva

                              14 788

                              500

                              Stroški mobilnih telefonov

                              3 721

                              3 721

                                 SKUPAJ

                                 42 800

                                 25 558

                  22.

                  ugotavlja, da so zneski povrnjenih zasebnih izdatkov v poročilu 10/0257/KA, če sploh so na voljo, občutno nižji od zneskov, ki jih razkriva poročilo zunanjega revizorja;

                  23.

                  obžaluje dejstvo, da zaradi pretečenega časa, pomanjkljivosti takratnega finančnega upravljanja ter spremljanja in poročanja na akademiji, ki sega do revizije leta 2007, zunanji revizor ni mogel potrditi natančne ocene neustrezno porabljenih odobrenih sredstev; zato ugotavlja, da je zunanji revizor menil, da je bolj pomembna revizija opravljenih izterjav in izterjav, ki se bodo lahko še izvedle;

                  24.

                  priznava, da je zunanja revizija ugotovila, da ni realne možnosti, da bi še prišlo do izterjav; predvsem ugotavlja, da:

                              —

                              je prodaja pohištva prinesla samo 500 GBP,

                              —

                              akademija nima pravice zahtevati od zaposlenih, ki so koristili prostovoljne prevozne storitve, da ji naknadno plačajo potne stroške, ki jih je zaradi tega imela; ugotavlja tudi, da se v skladu s členom 85 kadrovskih predpisov te vsote lahko izterjajo od zaposlenih samo, če se je uslužbenec zavedal nepravilnosti plačila ali če je bila nepravilnost tako očitna, da je ni mogel spregledati;

                  25.

                  poudarja, da je Računsko sodišče v svojem posebnem poročilu za leto 2007 že opozorilo, da revizorji niso mogli pregledati vseh plačil, opravljenih v letu 2007, saj ni bilo mogoče opredeliti niti zneska, ki je bil nepravilno porabljen za zasebno uporabo, niti različnih oblik zasebnih odhodkov;

                  26.

                  ponovno poudarja odgovornost nekdanjega direktorja za zgoraj omenjene primanjkljaje in nepravilnosti; v zvezi s tem se sklicuje na svojo resolucijo z dne 7. oktobra 2010 s pripombami, ki so del sklepa o razrešnici glede izvrševanja proračuna Evropske policijske akademije za proračunsko leto 2008 (7);

                  27.

                  zlasti poudarja naslednje točke, ki jih je 18. maja 2009 posredovalo češko predsedstvo:

                              —

                              slabo vodenje akademije: v zvezi z ugotovitvami službe za notranjo revizijo je Komisija akademiji ponudila pomoč, a se direktor nikoli ni obrnil ne na GD za pravičnost, svobodo in varnost ne na GD za proračun,

                              —

                              stiki s sekretariatom: slaba komunikacija in pomanjkanje zaupanja med direktorjem in osebjem sta povzročila dolgotrajne spore,

                              —

                              pomanjkanje preglednosti: namesto, da bi odkrival težave in upravni odbor ali Komisijo zaprosili za nasvet, je direktor informacije, ki so kasneje prišle na dan naključno, zadržal zase,

                              —

                              odgovornost direktorja do upravnega sveta: direktor ni spoštoval sklepov upravnega sveta;

                  28.

                  ugotavlja, da je bila odgovornost za porabo proračunskih sredstev za financiranje zasebnih izdatkov nedvoumno ugotovljena; zato obžaluje, da se upravni odbor akademije v strahu, da bo omadeževan njen ugled, ni primerno odzval na vodstvene napake prejšnjega direktorja; meni, da je nesprejemljivo, da se upravni odbor ni odločil za disciplinske ukrepe predvsem zaradi tega, ker bi utegnil prejšnji direktor vložiti tožbo;

                  29.

                  zato znova izraža prepričanje, da bi moral upravni odbor akademije za to napako odgovarjati, in predlaga spremembe, ki bodo preprečile, da bi se kaj takšnega ponovilo; poziva k ponovnemu premisleku o stališču Komisije v upravnem odboru s tem, da se ji podeli glasovalna pravica;

         Notranja revizija

                  30.

                  pozdravlja pobudo akademije, da organu za razrešnico posreduje končno ocenjevalno poročilo službe za notranjo revizijo o izvajanju večletnega načrta akademije za obdobje 2010–2014; meni, da je to znak preglednosti in najboljše prakse, ki ji morajo slediti vse druge agencije;

                  31.

                  priznava, da je akademija sledila priporočilom službe za notranjo revizijo, Računskega sodišča in organa za razrešnico in na koncu 21. junija 2010 sprejela sklep direktorja št. 010/2010 o novem postopku za beleženje izjem; zdaj poziva akademijo, naj organ za razrešnico obvesti o stopnji izvajanja tega sklepa;

                  32.

                  ugotavlja, da bi morala razrešnica za izvrševanje proračuna akademije temeljiti tudi na njeni uspešnosti poslovanja med letom;

         Večletni načrt akademije za obdobje 2010–2014

                  33.

                  ugotavlja, da je upravni odbor agencije na zahtevo organa za razrešnico maja 2010 končno odobril večletni načrt; prav tako pozdravlja dejstvo, da je bilo od konca septembra 2010 doseženih 19 od 44 ciljev, 18 jih je potekalo še v skladu z načrtovanim časovnim razporedom, 7 ciljev pa še vedno čaka na začetek izvajanja;

                  34.

                  je zaskrbljen, da je služba za notranjo revizijo v svojem končnem ocenjevalnem poročilu o izvajanju večletnega načrta akademije za obdobje 2010–2014 ugotovila, da nekatere točke tega načrta niso jasne in da se prekrivajo z njenimi cilji; zato poudarja, da poročanje o napredku ni vedno dovolj natančno, da bi iz njega lahko jasno sklepali, na kakšne konkretne ukrepe se posamezni cilji nanašajo in je zato težko oceniti skupno stanje z njimi povezanih ukrepov;

                  35.

                  zato poziva akademijo, naj:

                              —

                              v zvezi s ciljem št. 7 večletnega načrta 2 „standardi za notranjo revizijo CEPOL“ sprejme 16 novih standardov za notranjo revizijo, ki bodo poenostavili predhodni sistem 24 standardov,

                              —

                              v zvezi s ciljem št. 4 večletnega načrta 3 „ocena uspešnosti in učinkovitosti dela sekretariata ter njegovega vodstva in uprave“ opiše status uravnotežene preglednice dosežkov, s katero naj bi se merila uspešnost akademije in izvajanje letnega ocenjevanja zaposlenih,

                              —

                              v zvezi s ciljem št. 1 večletnega načrta 4 „revizija finančnih in računovodskih krogov“ natančneje načrtuje prihodnji razvoj finančnih postopkov tako, da opiše rezultate revizije, zlasti najpomembnejša priporočila, ki jih namerava izvesti, da bi spodbujala učinkovite finančne postopke, tudi nadzor,

                              —

                              v zvezi s ciljem št. 2 večletnega načrta 5 „okrepljene zmožnosti za predhodno in naknadno preverjanje“ predstavi glavne spremembe predhodnih preverjanj, ki so že v uporabi ali šele v fazi načrtovanja, pa tudi načrtov za naknadne preglede subvencij,

                              —

                              v zvezi s ciljem št. 1 večletnega načrta 10 „zmanjšati opiranje na začasno osebje“ razvije politiko za začasno osebje,

                              —

                              v zvezi z večletnim načrtom 11 „izboljšati in izpopolniti vodstvo kadrovske službe“ opiše uporabnost in pričakovane koristi za novo načrtovano metodo kadrovske službe akademije, tudi vpliva, ki ga bo morda imel na prihodnje potrebe akademije po človeških virih,

                        in poziva akademijo in njen upravni obor, naj organ za razrešnico do 30. junija 2011 obvestita o sprejetih ukrepih in izboljšavah v zvezi z vsemi temi vprašanji;

                  36.

                  je seznanjen z odgovorom akademije, da bo zagotovo sprejela potrebne ukrepe v skladu z veljavnimi predpisi, če bo po notranji preiskavi ugotovljeno, da se lahko določi osebna odgovornost; poziva akademijo, naj organ za razrešnico obvesti o izvajanju notranje preiskave;

                  37.

                  Računsko sodišče poziva, naj izvede posebno revizijo, s katero bo preverilo izvajanje akcijskega načrta akademije;

                  38.

                  znova opozarja, da je napredek akademije pri izvajanju večletnega načrta odvisen predvsem od njene sposobnosti zaposliti in obdržati kvalificiran kader z izkušnjami na področju financ in računovodstva;

         Strukturne pomanjkljivosti

                  39.

                  je seznanjen z mnenjem o strukturnih težavah akademije v letnem poročilu o dejavnostih GD za pravičnost, svobodo in varnost za leto 2009; se znova sprašuje o sposobnosti akademije za reševanje naslednjih vprašanj:

                              —

                              akademija ne more izvajati zapletenih finančnih uredb in kadrovskih predpisov EU zaradi omejenih nalog in posledične majhnosti,

                              —

                              sedež sekretariata akademije je v Bramshillu, kakih 70 kilometrov iz Londona, kar je ovira, med drugim glede zaposlovanja in javnega prevoza,

                              —

                              stroški vodenja so zelo visoki glede na dejavnosti akademije, saj je imela v letu 2009, čeprav zaposluje samo 28 uslužbencev, kar 27-članski upravni odbor z glasovalno pravico;

                  40.

                  ugotavlja, da sta akademija in Europol dva organa Unije, ki delujeta na sorodnih področjih in opravljata dopolnjujoče se dejavnosti; je prepričan, da bi se bilo mogoče izogniti dodatnim nepotrebnim stroškom, če bi te dejavnosti združili pod okriljem skupne agencije; opozarja, da mora proračun Unije temeljiti na dobrem finančnem poslovodenju, torej mora biti poraba smotrna, uspešna in učinkovita, nepotrebne odhodke pa je treba primerno obravnavati;

                              (a)

                              zato priporoča združitev akademije z Europolom v bližnji prihodnosti; je prepričan, da bi združitev omogočila bolj smotrno in učinkovito porabo sredstev; prav tako je prepričan, da so stroški ločenega delovanja akademije in Europola višji, kot bi bili stroški združitve; zato pozdravlja predlog Komisije, da bi Europol lahko od akademije prevzel naloge usposabljanja; obžaluje, da države članice tega predloga niso podprle, in poziva k njegovi ponovni oceni;

                              (b)

                              je prepričan, da bi bila združitev akademije in Europola koristna tudi v smislu dejavnosti, ki jih trenutno izvajata ti agenciji; meni, da združitev ne bi prinesla samo konkretnih rešitev za omenjene strukturne in kronične težave akademije, temveč bi ji tudi omogočila, da pri opravljanju svojih nalog usposabljanja višjih policijskih kadrov neposredno izkoristi strokovno znanje Europola o mednarodnem organiziranem kriminalu; meni, da bi po drugi strani Europol lahko izkoristil mreže in strokovno znanje akademije na področju usposabljanja, pa tudi dejstvo, da bi imel v svojih prostorih oddelek, ki se ukvarja izključno z usposabljanjem;

                              (c)

                              znova zahteva, da Komisija do 1. septembra 2011 razišče možnosti za združitev akademije z Europolom, kar bi bila lahko konkretna rešitev za strukturne in kronične težave akademije; poziva Svet in Komisijo, naj do konca leta 2011 Parlamentu predložita poročilo o združitvi akademije z Europolom;

                  41.

                  glede drugih ugotovitev horizontalne narave, ki spremljajo sklep o razrešnici, se sklicuje na svojo resolucijo z dne 10. maja 2011 (8) o uspešnosti, finančnem poslovodenju in nadzoru agencij.

         (1)  UL C 338, 14.12.2010, str. 137.

         (2)  UL L 248, 16.9.2002, str. 1.

         (3)  UL L 256, 1.10.2005, str. 63.

         (4)  UL L 357, 31.12.2002, str. 72.

         (5)  UL L 320, 7.12.2010, str. 11.

         (6)  UL L 56, 4.3.1968, str. 1.

         (7)  UL L 320, 7.12.2010, str. 12.

         (8)  Sprejeta besedila, P7_TA(2011)0163 (glej stran 269 tega Uradnega lista).